**Vállalkozási szerződés**

amely létrejött egyrészről a **Kispest Városfejlesztési és Üzemeltetési Korlátolt Felelősségű Társaság** /székhely: 1192 Budapest, Ady Endre út 7. G. épület, cégjegyzékszám: 01-09-921931, adószám: 14828768-2-43, képviseli: Horváth Gyula ügyvezető/, mint megrendelő (a továbbiakban: „Megrendelő”), másrészről a **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Korlátolt Felelősségű Társaság** /székhely: \_\_\_\_\_\_\_\_\_\_\_\_\_\_\_\_\_\_\_\_\_\_\_, cégjegyzékszám: \_\_\_\_\_\_\_\_\_\_\_\_\_\_\_, adószám:\_\_\_\_\_\_\_\_\_\_\_\_\_\_, képviseli: \_\_\_\_\_\_\_\_\_\_\_\_\_\_\_\_\_\_\_\_/, mint vállalkozó (a továbbiakban: „Vállalkozó”) között az alulírott napon és helyen, az alábbi feltételekkel:

**1. A szerződés tárgya**

**1.1** Megrendelő megrendeli, Vállalkozó pedig elvállalja a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szám alatti garázsok tető-felújítási munkáit a 2019. \_\_\_\_\_\_\_\_\_ hó \_\_\_. napján kiadott és megküldött kiviteli tervek alapján az alábbiak szerint.

* 36 db. garázs felett teljes tetőfelújítás a mellékelt költségvetés alapján.
* Lágy fedés bontása.
* Új alap és fedő lemez készítése.
* Bádogos szerkezetek cseréje.

**Vállalkozó által végzendő munkák többek között:**

**A kivitelezési munkák részletes és pontos műszaki tartalmát a jelen szerződéshez 1. számú mellékletként csatolt kivitelezési tervek/mellékelt költségvetés tartalmazzák.**

A szerződés tárgyát képezi azon munkák elvégzése, amely a kiviteli tervdokumentáció szerinti eredmény megvalósításához az építőipari szakmai szokások alapján szükséges.

**Nem képezi a szerződés tárgyát:**

**1.2** Vállalkozó kötelezettséget vállal arra, hogy a szerződés tárgyát képező munkálatokat a szerződésben kikötött tartalommal és minőségben teljesíti, és az épületrészt a meghatározott teljesítési határidőre, rendeltetésszerű használatra alkalmas állapotban Megrendelőnek átadja.

**1.3** A jelen szerződés akkor és azon a napon tekinthető teljesítettnek, amikor a szerződés tárgyát képező munkálatokat és teljesítéseket az MSZ szerinti I. osztályú, valamint a hatályos magyar előírásokban, illetve a jelen szerződésben meghatározott minőségben és határidőre Vállalkozó készre jelenti, és az átadás-átvételről *Jegyzőkönyv* készült.

**1.4** Szerződő felek rögzítik, hogy a jelen szerződésben meghatározott kötelezettségek teljesítéséhez szükséges tervdokumentációt korábban Megrendelő készíttette el. A tervek hatósági és építési engedélyeit Megrendelő Vállalkozó rendelkezésére bocsátotta.

**2. A szerződéshez kapcsolódó mellékletek**

**2.** A jelen szerződés elválaszthatatlan mellékletét képezik az alábbi dokumentumok:

1. sz. Melléklet: *kiviteli tervdokumentáció*

2. sz. Melléklet: *árazatlan költségvetés*

**3. A vállalkozói díj**

**3.1** A szerződő felek a szerződésben rögzített munkák ellenértékeként az alábbi vállalkozási díjban állapodnak meg:

**\_\_\_\_\_\_\_\_\_\_\_\_\_\_\_\_\_-Ft.** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) **+ \_\_\_\_\_\_\_\_\_\_,-Ft** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) **ÁFA**,azaz bruttó \_\_\_\_\_\_\_\_\_\_\_\_\_\_,-Ft (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

**3.2** A víz-, elektromos energia-vételezés, gázfogyasztás, csatornahasználat költségei Megrendelőt terhelik.

**4. Pénzügyi ütemezés**

**4.1** A jelen szerződés 3. pontjában meghatározott vállalkozói díj megfizetése az alábbi ütemterv szerint történik:

**4.1.1** Jelen okirat aláírását követően Vállalkozó által kiállított előleg bekérő alapján – 3 (\_\_\_\_\_\_) napos teljesítéssel - **\_\_\_\_\_\_\_\_\_\_\_\_\_\_\_\_\_,-Ft+ÁFA** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_forint + ÁFA) összeg esedékes.

**4.1.2** A \_\_\_\_\_\_\_\_\_\_\_\_\_\_\_\_\_\_\_\_\_\_ elkészültét követően – 15 (tizenöt) napos teljesítéssel - további **\_\_\_\_\_\_\_\_\_\_\_\_\_\_\_\_,-Ft+ÁFA** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ forint + ÁFA) összeg esedékes.

**4.1.3** A teljes megvalósulást követő átadás-átvétel után – 15 (tizenöt) napos teljesítéssel - esedékes **\_\_\_\_\_\_\_\_\_\_\_\_\_\_\_\_\_\_\_\_\_\_,-+ÁFA**(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ forint +ÁFA)

**4.2** Az egyes részteljesítések elkészültét, illetve készültségi fokát Megrendelő által megbízott műszaki ellenőr igazolja, a számla kifizetésének csak ezen igazolás alapján van helye.

**5. Teljesítési határidő**

**5.1** Megrendelő az építkezéshez szükséges munkaterületet az erre vonatkozó munkaterület átadási jegyzőkönyv napjától biztosítja Vállalkozó részére. A munkaterület átvételét a felek kötelesek az építési naplóban is rögzíteni.

**5.2** A munkaterület átadásának tervezett napja: 2019. június hó \_\_\_. napja

**5.3** A szerződés teljesítésének tervezett határideje: 2019. augusztus hó 31. napja

**5.4** Vállalkozó jogosult határidő előtt teljesíteni. Erről Vállalkozó Megrendelőt a határidő előtt 5 (öt) nappal köteles írásban értesíteni. Ez esetben Megrendelő köteles az előteljesítésnek megfelelő finanszírozást biztosítani, ha a teljesítés egyébként megfelel a szerződéses előírásoknak.

**6. Alvállalkozók**

**6.1** Vállalkozó jogosult alvállalkozót igénybe venni, de annak teljesítéséért úgy felel, mintha a munkát maga végezte volna el.

**6.2** Vállalkozó köteles minden, az általa igénybe vett alvállalkozót az építési naplóba bejegyezni. A bejegyzésnek tartalmaznia kell az igénybe vett alvállalkozó nevét (cégnevét), az alvállalkozó által elvégezni vállalt munka megnevezését, valamint az alvállalkozó által vállalt teljesítési határidőt.

**7. Többlet- és pótmunkák**

**7.1** Megrendelő a teljesítés folyamán jogosult a szerződés tárgyát képező objektumhoz tartozó *pótmunkát* rendelni. Megrendelő által elrendelt pótmunkák feltételeire a felek külön szerződést kötnek, amelyben rendelkeznek a szerződéses határidők esetleges módosításáról, és a pótmunkák ellenértékéről.

**7.2** A jelen szerződés teljesítése során felmerülő *többletmunkákat* Vállalkozó köteles elvégezni, de azokért díjazásra nem tarthat igényt.

**8. Kötbér**

**8.1** Vállalkozó az egyes határidők késedelmes teljesítése esetén a késedelem minden napjára a késedelemmel érintett részteljesítés nettó Vállalkozói díj alapján számított napi 0,5 (fél) % kötbért köteles fizetni Megrendelőnek.

Az egyes késedelmes részteljesítések esetén számított késedelmi kötbér összege azonban nem lehet több, mint az adott részteljesítés nettó vállalkozói díjának 10 (tíz) %-a.

**8.2** Vállalkozó nem felel a neki fel nem róható késedelemért, így különösen az engedélyezési, szakhatósági eljárások elhúzódásáért, amennyiben a késedelem oka a felelősségi körén kívül esik.

**8.3** Vállalkozó hibás teljesítés esetén a jótállási és szavatossági felelősségén túl kötbér és kártérítési felelősséggel tartozik. A hibás teljesítési kötbér mértéke 10 (tíz) %, alapja a nettó vállalkozói díj.

**8.4** Vállalkozónak felróható lehetetlenülés, Vállalkozó által a teljesítés jogos ok nélküli megtagadása és Vállalkozó felróható magatartása miatt Megrendelő által jogszerűen gyakorolt elállás, felmondás esetén a Vállalkozó kötbér és kártérítési felelősséggel tartozik. A meghiúsulási kötbér mértéke 10 (tíz) %, alapja a nettó Vállalkozói díj.

**9. Teljesítések ellenőrzése**

**9.1** Megrendelő és képviselői jogosultak és kötelesek a kivitelezés során bármikor a munkákat folyamatosan ellenőrizni és az eredményről az építési naplóba bejegyzést tenni. A kötelező művezetési napok a felek által az építési naplóba kerülnek bejegyzésre.

**9.2** Megrendelő a kivitelezés ellenőrzésére műszaki ellenőrt bíz meg. A műszaki ellenőr Megrendelő nevében jognyilatkozatot nem tehet, de jogosult az építési naplóba bejegyzést tenni.

**9.3** Szerződő felek kötelesek a tervdokumentáció vagy műszaki leírás minden változtatását, valamint ezek jóváhagyását az építési naplóba bejegyezni.

**9.4** Az eltakarásra kerülő munkák ellenőrizhetősége érdekében vagy hatósági engedéllyel érintett munkák megkezdése előtt Vállalkozó köteles Megrendelőt 2 (kettő) munkanappal korábban értesíteni és erről az építési naplóba bejegyzést tenni.

**9.5** Amennyiben a tervdokumentációban vagy a költségvetési kiírásban szereplő anyagok nem pontos megjelöléssel vagy alternatív anyagként szerepelnek, illetve amennyiben a kiírt anyagot Vállalkozó nem tudja beszerezni, Vállalkozó a felhasználásra kerülő anyagot köteles Megrendelőnek jóváhagyás végett bemutatni, illetve a vonatkozó termékismertetőt átadni.

**10. Képviselet**

**10.1** Megrendelő részéről szakmai nyilatkozattételre jogosult:

|  |  |
| --- | --- |
| **név** | Horváth Gyula |
| **e-mail** |  |
| **telefon** |  |

**10.2** Vállalkozó részéről szakmai nyilatkozattételre jogosult:

|  |  |
| --- | --- |
| **név** |  |
| **e-mail** |  |
| **telefon** |  |

**11. Minőség és felelősség**

**11.1** A munkával érintett építési területen Vállalkozó köteles gondoskodni a munkavédelmi, biztonságtechnikai, a tűzrendészeti és környezetvédelmi előírások betartásáról.

**11.2** Vállalkozó felelős az általa vállalt munkálatok és teljesítések minőségi megvalósításáért, valamint a teljesítési határidő betartásáért.

**12. Jótállás és szavatosság**

**12.1** Vállalkozó a jelen szerződés alapján a minőségre 24 (huszonnégy) hónapos időtartamra *jótállást* vállal. A mű azon részeire, amelyre jogszabály ennél hosszabb kötelező szavatosságot ír elő, ott e hosszabb határidő az irányadó. A garanciális (jótállási) időszak kezdete az átadás-átvételi jegyzőkönyv dátuma.

**12.2** Vállalkozó az általa felhasznált, illetve beépített anyagok, az alkalmazott technológia és Vállalkozói munka – ideértve az alvállalkozói teljesítéseket is – minőségéért teljes *szavatossággal* tartozik a vonatkozó jogszabályok szerint.

**13. Átadás-átvételi eljárás**

**13.1** Megrendelő a létesítményt műszaki átadás-átvétel során veszi át Vállalkozótól, amely eljárásról a felek jegyzőkönyvet vesznek fel.

**13.2** Az átadás-átvételi eljárás megkezdéséről Vállalkozó Megrendelőt köteles *készrejelentés* formájában írásban, az esedékes időpont előtt 8 (nyolc) nappal értesíteni.

**13.3** Az átadás-átvételi eljárásban érdekelt hatóságok meghívása Megrendelő feladata.

**13.4** Amennyiben az átadás-átvételi eljárás esetén Megrendelő az elfogadást sikertelen műszaki, minőségi, illetve kivitelezési paraméterek, illetve műszaki okok miatt elutasította, Vállalkozó köteles az műszakilag indokolt akadályokat elhárítani, és az eljárást a lehető legrövidebb időn belül megismételni.

**13.5** A rendeltetésszerű használatot nem akadályozó kisebb hiányok vagy hibák esetén Megrendelő az átvételt nem tagadhatja meg.

Ebben az esetben az átadás-átvételi eljárás során a hiányokról vagy hibákról hibajegyzék készül, amelyeket Vállalkozó köteles megfelelő időn belül kijavítani vagy pótolni.

Amennyiben a hibajegyzékben feltüntetett hibákat Vállalkozó nem javítja ki, illetve nem pótolja, úgy a jelen szerződésben meghatározott feltételekkel Vállalkozó kötbér fizetésére kötelezett.

**14. Dokumentáció**

Vállalkozó az átadás-átvételi eljárás során nyilatkozik, hogy *szerződésszerűen teljesített és eleget tett az építési hatósági előírásokban és engedélyekben foglaltaknak*, valamint átadja az alábbi dokumentációt:

* Kettő nyomtatott és egy elektronikus példány (CD) megvalósulási tervdokumentációt és műszaki leírást és/vagy konszignációt,
* Kezelési utasítást,
* Karbantartási utasítást,
* Mérési jegyzőkönyveket,
* Minőségvizsgálati jegyzőkönyveket,
* Vállalkozó által beépített anyagok teljesítmény nyilatkozatait,
* FMV és Kivitelezői nyilatkozatok,
* Jótállás, szavatosság dokumentumai,
* Jótállási, szavatossági tevékenységet végző felelős személyek megnevezése, elérhetőségei (cím, telefon, email)

**15. Egyéb rendelkezések**

**15.1** Szerződő felek megállapodnak abban, hogy a jelen szerződésben foglaltakat, valamint a teljesítés során az egymásnak átadott információkat bizalmasan kezelik.

**15.2** A szerződés, azon a napon lép hatályba, amelyen azt az utolsó fél is cégszerűen aláírta.

**15.3** A szerződést felek csak írásban - közös megegyezéssel - módosíthatják.

**15.4** Szerződő felek kijelentik, hogy a közöttük esetleg felmerülő viták rendezését békés úton kísérlik meg.

Jelen szerződést a felek elolvasás és értelmezés után, mint akaratukkal mindenben megegyezőt cégszerűen 3 (három) példányban írták alá.

Budapest, 2019. június hó \_\_\_\_\_\_\_. napján

|  |  |  |
| --- | --- | --- |
| **Kispest Városfejlesztési és Üzemeltetési Kft.**  **Megrendelő**  **képviseli: Horváth ügyvezető** |  | **\_\_\_\_\_\_\_\_\_\_\_\_\_ Kft.**  **Vállalkozó**  **képviseli: \_\_\_\_\_\_\_\_\_\_\_\_\_ ügyvezető** |